ตอนเช้าเมื่อวาน พี่หัวหน้าบอกว่าน้องที่บ้านพูดเรื่องขนมที่เปิด 24 ชั่วโมง เค้าว่าอร่อยดี ต่อมความอยากประมวลผลทันใด ค้นหาข้อมูล จนรู้แหล่ง เพื่อนคนนึงในแผนกเลยอาสาจะไปซื้อให้ตอนเย็นหลังเลิกงาน เลยบอกจัดมาเท่าที่น่าลองแล้วกัน  ตอนเช้าอีกวัน เลยได้เห็นผลงานเต็มโต๊ะ ตกใจนิดนึง ซื้อกันไปเป็นหลักพัน คือวันนี้กินจนหน้าเป็นขนมเลยค่ะ 55

งั้นขอบรรยายคร่าวๆ เพราะว่าทานจนมึนนิดนึง บุฟเฟห์ขนมยังไม่เยอะขนาดนี้นะเอิ่มมม

- พายเค็ม ชิ้นละ 12 บาท ซื้อเยอะเลยเหลือชิ้นละ 10 บาท ยกเว้นค้อกเทลกุ้งไม่ลดราคาค่ะ
ค้อกเทลกุ้ง อร่อยจริงๆค่ะ ใครมาต้องซื้อเลยค่ะ ชอบๆ ส่วนไส้กรอก ผักโขม ก็อร่อยใช้ได้ค่ะ แต่อหน้าอื่นเฉยๆ แกงกะหรี่ ปูอัด ไม่ค่อยโอค่ะ
แต่ที่ติดใจสุด คือมายองเนสที่ราดหน้าพาย อร่อยติดใจมากค่ะ

- พายหวาน ชิ้นละ 12 บาท ซื้อเยอะเลยเหลือชิ้นละ 10 บาท
ชอบบลูเบอรี่ชีส ข้าวโพด มะพร้าว อร่อยใช้ได้เลยค่ะ ส่วนหน้าอื่นรสทั่วไป ธรรมดาค่ะ แต่บางอันแป้งหนานิดนึง

- เค้กกระถางเดซี่ 75 บาท หน้าตาน่ารักสุดๆ บอกเพื่อนเลย ห้ามลืมซื้อ เป็นช็อคโกแลตเค้ก และโรงขนมช็อคโกแลตด้านบนให้เหมือนเป็นดิน และปักดอกไม้ 2 ดอก ชอบไอเดียมากค่ะ แต่พอตักทาน เลอะเทอะสุดๆค่ะ เพราะส่วนที่ทำเป็นดิน ร่วงกราวลงโต๊ะกระจายเลย 55
ตักลงไป เนื้อจะนุ่มๆหนุบๆ เข้มข้นช็อคโกแลตดีค่ะอร่อยค่ะ แต่ส่วนด้านหน้าที่โรยเหมือนดินเฉยๆค่ะ กระถางนี้ก็ชอบค่ะ มูสช็อคเหนียวหนุบติดขอบกระถางต้องแงะๆทาน ถ้วยนี้ กว่าจะหมด ทำโต๊ะเลอะสุดๆค่ะ

- มินิเค้ก ชิ้นละ 15 บาท มีโปรซื้อ 8 ชิ้น 100 บาทค่ะ
ชอบรสชาเย็นจะออกหอมชาดีค่ะ ชาเขียวก็มีกลิ่นชาเขียวไม่หวานไป และช็อคโกแลตชอบที่สุดค่ะ คือเข้มข้นหนุบๆดีค่ะ ส่วนอย่างอื่นจะไม่ค่อยออกรสเท่าไหร่ ออกแนวเฉยๆทั่วไป อันนี้รู้สึกราคาสูงประมาณนึง เพราะชิ้นทรงกระบอกเล็กๆเอง ส่วนเนื้อเค้กก็ออกร่วนๆนุ่มๆไม่ได้หอมเท่าไหร่ แต่ก็นุ่มพอได้อยู่ค่ะ ส่วนใครสนใจมินิเค้ก ก็ลองบางชิ้นที่ชอบ ก็ถือว่าโอเคค่ะ

- บานอฟฟี่ 50 บาท
รสชาติโอเคค่ะ ออกแนวมันๆวิป หวานนิดๆ กล้วยหอมๆ แต่ว่าฐานคุ้กกี้เยอะเกินไปหน่อยค่ะ ทำให้ความฟินลดลง (เพราะเมื่อวานทานอีกร้านที่แพงกว่า 5 บาท รู้สึกฟินกว่านี้ เลยอาจเปรียบเทียบกันนิดนึงค่ะ)

- เอแคล์ กล่องละ 50 บาท (โปร ซื้อ 2 แถม 1) มี 4 ชิ้น มีไส้ครีม ช็อคโกแลต และชาเขียวมะลิ
ชอบช็อคโกแลตที่สุดค่ะ เข้มข้น ไม่หวานไป ทานได้หมดลูกเลย ส่วนครีมเฉยๆค่ะ ชอบร้านอื่นที่จะหอมนมมากกว่า ส่วนชาเขียว รสชาติงงๆค่ะ คือได้รชาเขียวนิดๆไม่หวานไป แต่ตอนกลืนมีดลิ่นมะลิด้วย ประมาณแปล่วๆนิดนึง แค่ไม่แน่ แต่ไม่ชินอ่ะค่ะ เหอะๆ

ร้านนี้มีอีกสาขาที่เมกะบางนาด้วยค่ะใครไปแถวรามคำแหง 110 ตรงหมู่บ้านสัมมากร หรือเมกะบางนา ก็ลองไปสอยๆมานะคะ ชิ้นเล็กๆ ทานคนเดียวได้หลายชิ้นเลยค่ะ ^_^